Электр-эрозиялык технология

Электр-эрозиялык технология — ток өткөрүүчү заттар (металлдар, куймалар жана башкалар) электр тогунун таасиринде талкалануу(эрозия)касиетин технол. колдонуу. Э.-э. т. эки багытта: 1. 1930-ж. Б.Р.Лазаренко тарабынан сунуш кылынган «Электрискралык өлчөмдүү иштетүү» техникасында катуу затты түрдүү формаларга келтирип кесүү, иштетүү; 2. Химиялык синтездер (карбид, сульфит, фосфит жана башка бирикмелер) ишке ашырууда; дисперстүүлүгү жогору болгон күкүм түрүндөгү заттар: комплекстүү катализаторлор алууда жана башкалар колдонулат. 2-багыт 1970-ж КРУИА окумуштуулары тарабынан изилденип башталган жана Э.- з.т. плазмохим. процесстерге (стационардык эмес) таандык экендиги далилденген. Э.-э. т. бир катар ыкмалары практикада колдонууга сунуш кылынып, автордук күбөлүктөр менен корголуп, багыттын илимий негизин чагылдырган монографиялар жарыкка чыкты.

 Колдонулган адабияттар 
 Химия: Энциклопедиялык окуу куралы/Мамлекеттик тил жана энциклопедия борбору, 2004. - 422 б. ISBN 9967-14-021-6
Категория: Химия